**Pred poletjem**

Vrtnine je pomembno pripraviti na poletje, saj visoke temperature povzročijo vročinski šok in je rast zaustavljena. Zagotoviti jim moramo dovolj vode, ker drugače ne morejo počrpati hranil iz zemlje in pridelka ni. V veliko pomoč se je pokazala zastirka iz miskanta, ki zelo dobro zadržuje vlago v vseh plasteh tal, tudi v zgornji. Ker so plodovke v polnem zagonu smo se na delavnici pogovorili o rednem dognojevanju vseh rastlin in preventivnem škropljenju proti boleznim. Za dognojevanje uporabljamo organsko tekoče gnojilo Bio Plantella Vrt, ker ta vsebuje morske alge, ki spadajo med biostimulante. Ti okrepijo rastline, da bolje prenašajo vročinski šok, obenem pa spodbudijo imunski sistem, ki se močneje upre napadu bolezni. Ker bolezni predstavljajo veliko težavo in je debata tekla na tematiko različnih bolezni, ki so že na vrtninah, smo opozorili na dejstvo, da se na ekološkem vrtu borimo proti boleznim preventivno. Tako vse plodovke (paradižnik, paprika, kumare, jajčevci,…) redno škropimo z naravnim sredstvom iz njivske preslice Bio Plantella Natur. Aktivne snovi se vgradijo v celično steno rastlin in jo odebelijo ter tako preprečijo vdor bolezni. Je pa potrebno redno, tedensko škropljenje. Na ta način bo ostal Gain vrt zdrav in poln pridelka le na ekološki način.

Gain vzorčni bio vrt MOL, Junij 2018, Vanes Husić, univ.dipl.inž.agr.